|  |  |
| --- | --- |
|  |  |

|  |  |
| --- | --- |
| 1. Hvad er ydelsens lov­grund­lag?
 | Lov om Social Service (SEL) § 112Bekendtgørelse nr. 719 af 19. juni 2013 |
| 1. Hvilket behov dækker ydel­sen?
 | At kompensere for væsentlig og varig nedsat funktionsevne. |
| 1. Hvad er formålet med ydel­sen?
 | Bevilling af hjælpemidler skal medvirke til, at borgeren får mulighed for at føre en så normal og selvstændig tilværelse som muligt og i størst mulig grad gøre borgeren uafhængig af andres bistand i dagligdagen.Tildeling af et hjælpemiddel skal samtidig sikre, at personer med en varig nedsat funktionsevne, der ønsker det, får mulighed for at få eller bevare en tilknytning til arbejdsmarkedet.Bevilling af hjælpemidlet kan også medvirke til, at plejen af ansøgeren lettes. |
| 1. Hvilke aktiviteter indgår i ydel­sen?
 | Bevilling af det bedst egnede og billigste hjælpemiddel, der afhjælper følgerne af funktionsnedsættelsen.  |
| 1. Hvilke aktiviteter indgår ikke i ydelsen?
 | * Hjælpemidler til brug ved midlertidige lidelser.
* Hjælpemidler til behandling.
* Hjælpemidler til fritid- og sportsaktiviteter.
* Hjælpemidler, der er anskaffet før bevilling.
 |
| 1. Hvem kan modtage ydel­sen?

Følgende kriterier skal være opfyldt:  | Personer, der * har en varig nedsat fysisk eller psykisk funktionsevne,
* ikke inden for en overskuelig fremtid har udsigt til bedring af de helbredsmæssige forhold,
* i lang tid fremover har et behov for at afhjælpe følgerne af den nedsatte funktionsevne.
 |
| 1. Ydelsens omfang?
 | Omfanget af ydelsen vurderes ud fra en konkret individuel vurdering. |
| 1. Er der valgmulighed med hen­syn til leverandør?
 | Ja, se punkt 9. |
| 1. Hvem leverer ydelsen?
 | Hjælpemidlet kan udlånes fra Vordingborg Kommunes hjælpemiddeldepot. Genbrugshjælpemidlet indstilles og monteres af tekniker eller sagsbehandler fra Vordingborg Kommune. De kommunale hjælpemidler er mærket af hensyn til lagerstyring.Hjælpemidlet kan også anskaffes af borger selv efter frit valgs ordningen. Borger er i så fald selv ansvarlig for indkøb, indstilling og montering.  |
| 1. Hvad koster ydelsen for bor­geren?
 | Udlånet af et genbrugshjælpemiddel er gratis.Hvis frit valgs ordningen benyttes, kan der være en merpris, som borgeren selv skal betale. |
| 1. Hvad er kommunens kva­li­tetsmål?
 | * At borgeren inden 10 dage får svar på, at ansøgningen er modtaget. Svarbrevet indeholder oplysning om sagsbehandlingstiden.
* At borgeren inden for 4 uger efter et hjemmebesøg får en afgørelse på ansøgningen.

Borgeren anbefales at søge digitalt. |
| 1. Hvordan følges op på ydel­sen?
 | Kommunen kan foretage en revurdering af bevillingsgrundlaget, hvis der sker en ændring i borgerens funktionsniveau. Borgeren er altid forpligtet til at oplyse, hvis der sker ændringer i hans/hendes situation, som har indflydelse på bevillingen af hjælpemidlet.  |
| 1. Brugerundersøgelse?
 | I Vordingborg Kommune gennemføres mindst én brugerundersøgelse på hvert fagområde i ulige år, hvor brugerne spørges om, hvordan de oplever kommunens ydelser og services på området. |
| 1. Er der særlige forhold at ta­ge hensyn til?
 | nej |
| 1. Hvilke klagemuligheder er der?
 | Hvis borgeren ikke er enig i afgørelsen, har borgeren mulighed for at klage. Klagen skal sendes til Vordingborg Kommune, Afdeling for Pleje og Omsorg, Valdemarsgade 43, 4760 Vordingborg inden 4 uger fra borgeren har modtaget afgørelsen.Hvis borgeren klager mundtligt, skal Afdeling for Pleje og Omsorg kontaktes på tlf. 55 36 29 10 i telefontiden. Herefter vil borgeren blive kontaktet af en sagsbehandler, der vil hjælpe med at skrive klagen. Når klagen er modtaget, vil afgørelsen blive vurderet igen. Hvis kommunen giver borgeren helt eller delvist medhold, vil borgeren få besked indenfor 4 uger. Hvis afgørelsen fastholdes, vil klagen og sagens akter blive sendt til Ankestyrelsen indenfor 4 uger. |